Diari Oficial de la Generalitat Valenciana


Sumari del DOGV 1081, del 08-06-1989 (1989/814086)

ORDRE de 2 de juny de 1989, de la Conselleria d'Obres Publiques, Urbanisme i Transports, per la qual es convoquen proves de constatació de la capacitat professional per a l'exercici de les activitats de transportista per carretera, agencia de transport de mercaderies transitari i magatzemista-distribuidor.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/06/02/(1)/dof/vci/html**

### Dades del document

Número de DOGV
:   1081

Data del DOGV
:   08-06-1989

Secció del DOGV
:   DISPOSICIONS GENERALS

Número del document
:   1989/814086


Data del document
:   02-06-1989

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Ordre de 2 de juny de 1989, de la Conselleria d'Obres Públiques, Urbanisme i Transports, per la qual es convoquen proves de constatació de la capacitat professional per a l'exercici de les activitats de transportista per carretera, agència de transport de mercaderies, transitari i magatzemista-distribuïdor.  
La Llei Orgànica 5/1987, de 30 de juliol, delega a les Comunitats Autònomes determinades facultats de l'Estat pel que fa als transports per carretera i per cable, i fa referència expressa en l'article 13 a la delegació de competències administratives relatives a l'adquisició, l'acreditació i el control de la capacitat professional per a la realització del transport i de les activitats auxiliars i complementàries.  
Així mateix, el Reial Decret 216/1988, de 4 de març estableix que les proves orientades a la constatació de la capacitat professional esmentada, seran convocades i realitzades pels Organs competents de les Comunitats Autònomes en l'exercici de les citades facultats delegades. La periodicitat d'aquestes convocatòries ha quedat establerta en l'article 1r. de l'Ordre de 21 d'abril de 1988.  
Així doncs, s'estima que cal fer ús a l?àmbit territorial de la Comunitat Autònoma Valenciana de les facultats delegades per l?esmentada Llei Orgànica 5/1987, per haver estat transferits els mitjans personals i materials necessaris per a la plena efectivitat. Es per això, que mitjançant la present Ordre es duu a terme la convocatòria de les proves de constatació de la capacitat professional per a l?exercici de les activitats de transportista per carretera, agència de transport, transitari i magatzemista-distribuïdor, a la Comunitat Valenciana.  
Per tot aixà, i fent ús de les atribucions que em confereix l'article 35 e) de la Llei 5/1983, de 30 de desembre, del Govern Valencià,  
ORDENE:  
Article 1r  
Es convoquen proves de constatació de la capacitat professional per a l?exercici de les activitats de transportista de viatgers i de mercaderies per carretera, tant de caràcter nacional com internacional, d'agència de transport de mercaderies, de transitari i de magatzemista-distribuïdor.  
Aquesta convocatòria abasta l?àmbit territorial de la Comunitat Autònoma Valenciana.  
Article 2n  
Per a poder concórrer-hi, els sol·licitants hauran de tenir el domicili legal al territori de la Comunitat Autònoma Valenciana, tret d'aquells que tenint-la en un lloc distint, estiguen prestant el servei militar en aquesta Comunitat Autònoma, així com aquells que tinguen el domicili en territori estranger.  
En les dos excepcions citades, per concórrer a les proves caldrà acreditar la circumstància que motiva l?excepció, mitjançant certificació original expedida per a tal fi, pel Cap de la Unitat, o justificant d'estar domiciliat a l?estranger, respectivament.  
Article 3r  
Els exercicis de què constaran les proves, l'estructura i la forma de qualificació, seran els establerts en l'Ordre del Ministeri de Transports, Turisme i Comunicacions de 21 d'abril de 1988, que regula les proves per a l'obtenció del certificat de capacitació per a l'exercici de les professions de transportista per carretera, agència de transport, transitari i magatzemista-distribuïdor, amb les modificacions establertes en la Resolució de la Direcció General de Transports Terrestres de 4 de maig de 1989.  
Pel que fa als exercicis de les proves de reconeixement de la capacitat per a agència de transport, transitari i magatzemista-distribuïdor, tractarà sobre el coneixement de les matèries incloses en els programes que figuren com a annex de l?esmentada Ordre de 21 d'abril de 1988. Pel que fa al reconeixement de la capacitat per al transportista de viatgers i de mercaderies, versarà sobre el coneixement de les matèries que composen el programa que figura com a annex del Reial Decret 216/1988, de 4 de març.  
Article 4t  
Les sol·licituds per a participar en les proves que es convoquen, hauran de fer-se mitjançant el model que acompanya a aquesta Ordre. Aquest model emplenat com cal, s'haurà de presentar a la Direcció General de Transport de la Conselleria d'Obres Públiques, Urbanisme i Transports, o bé als Serveis Territorials de Transports d'Alacant i Castelló.  
El termini de presentació de les sol·licituds serà de quinze dies hàbils a partir de la publicació d'aquesta convocatòria en el Diari Oficial de la Generalitat Valenciana.  
Caldrà adjuntar-hi una fotocòpia del DNI, i si s'escau, els documents que s'indiquen en l'article 2n.  
Article 5é  
Hi haurà un Tribunal en cadascuna de les províncies de la Comunitat Autònoma Valenciana. La composició d'aquests, així com el calendari i llocs per a la celebració de les proves, oportunament es publicarà en el Diari Oficial de la Generalitat Valenciana. Així mateix s'exposarà a la Direcció General de Transports i als Serveis Territorials de Transports de València, Alacant i Castelló.  
Article 6é  
En el moment de la celebració de les proves, els aspirants hauran de presentar al Tribunal l'original del DNI.  
Caldrà que corresponga, el domicili que hi figure, a l?àmbit territorial de la Comunitat Autònoma Valenciana. Si no fos així, l'aspirant que tinga el seu domicili legal en aquesta Comunitat Autònoma, ho haurà d'acreditar mitjançant una certificació d'empadronament expedida per l'Ajuntament corresponent.  
Article 7é  
Per als casos especials d'aquelles persones que siguen ja titulars d'autoritzacions de transports o agència de transport, o bé que tinguen ja reconegut el requisit de capacitació professional, s'aplicarà les següents regles:  
1. Les persones físiques que siguen titulars de concessions o autorització de transports, o de la classe TD, amb l'antiguitat requerida en la Llei 16/1987, de 30 de juliol per al reconeixement de la capacitació professional per al transport nacional, si desitgen obtenir la capacitació professional per al transport internacional, hauran d'especificar la seua situació en la sol·licitud corresponent, i es presentaran només a l?exercici corresponent a transport internacional.  
Si les persones titulars de les autorizacions a què fa referència el paràgraf anterior, desitgen obtenir la capacitació en una modalitat (viatgers o mercaderies) diferent de la referida en les seues autoritzacions, només haurà de realitzar el segon exercici i així mateix farà constar aquesta situació en la sol·licitud.  
2. Les persones físiques que en el moment d'entrada en vigor de l?esmentada Llei 16/1987, de 30 de juliol, foren titulars d'autorizacions d'Agència de Transports i desitgen obtenir el reconeixement de la capacitació professional per a les activitats de transitari i de magatzemista-distribuïdor, hauran de fer constar aquesta circumstància en la sol·licitud i només hauran de realitzar el segon exercici corresponent.  
3. Les persones a què es refereixen els dos punts anteriors d'aquesta base, hauran d'adjuntar fotocòpia compulsada a la sol·licitud, d'almenys, una de les autoritzacions de transport, TD, o d'Agència que acredite el compliment de les condicions que s'hi exigeixen.  
4. A les persones que hagen realitzat la direcció efectiva d'Empreses de Transports o d'Agència de Transport, no se'ls presumirà la possessió de la capacitació professional, sempre que aquesta no siga formalment reconeguda d'acord amb la tramitació establerta pel Ministeri de Transports, Turisme i Comunicació.  
5. Les persones a les quals se'ls haja reconegut el requisit de capacitació professional per a una modalitat de transport completa (viatgers o mercaderies), si desitgen obtenir la capacitació per a una modalitat diferent, només hauran de realitzar el segon exercici, i hauran de fer constar aquesta situació en la sol·licitud i ajuntar-hi el justificant del referit reconeixement (certificació d'haver superat les proves corresponents, certificat simple de reconeixement, etc.).  
S'aplicarà el mateix règim per a les persones a les quals se'ls haja reconegut la capacitació per a una activitat auxiliar o complementària del transport determinada, (Agència de Transport, Transitari o Magatzemista-Distribuïdor) que desitgen obtenir la capacitació per a una altra activitat auxiliar o complementària diferent.  
DISPOSICIO FINAL  
Es faculta a la Direcció General de Transports per al desenvolupament, interpretació i aplicació d'aquesta Ordre, que vigirà l?endemà de la publicació en el Diari Oficial de la Generalitat Valenciana.  
València, 2 de juny de 1989.   
El Conseller d'Obres Públiques, Urbanisme i Transports: Rafael Blasco i Castany


Còpia Permalink ELI